paragraph_text: Salata je poznata u mnogim europskim zemljama i šire, iako ne uvijek pod istim imenom. U Italiji, Španjolskoj, Makedoniji, Bugarskoj, Srbija, Grčkoj i još nekim zemljama poznata je kao ruska salata. U Francuskoj i Alžiru nazivaju je makedonskom salatom, u Njemačkoj i Austriji, Danskoj i Norveškoj talijanskom salatom, u Rumunjskoj goveđom salatom. U Češkoj, Slovačkoj, Sjedinjenim Američkim Državama i Australiji nazivaju je krumpirovom salatom, a u Poljskoj povrtnom salatom. U Hrvatskoj, Bosni i Hercegovini, Sloveniji i Mađarskoj naziva se francuskom salatom. Ponegdje se salata bez dodanog mesa naziva francuskom, a s mesom ruskom salatom.